**Назив предмета: Верска настава – Православни катихизис**

**Име и презиме катихете/ вероучитеља: Никола Стевановић**

**Школа и место: ОШ“ Мића Станојловић“ Коцељева, Доње Црниљево**

# Разред: VIII-6

|  |  |  |
| --- | --- | --- |
| **Образовни профил:** | | **Дипломирани теолог** |
| **Методички подаци:** | | |
| **Наставна тема** | **: Подвижничко евхаристијски етос** | |

**Наставна јединица: Хришћанске врлине** (**број 12)**

**Тип часа:** обрада

**Датум одржавања часа:** 20.11.2019 године

**Циљ часа**: упознати ученике са хришћанским врлинама.

**Оперативни задаци часа:**

-**образовни**: деци, кроз јеванђелске приче, објаснити објаснити појам и значај хришћанских врлина;

-**васпитни:** ученици ће бити подстакнути да развијају хришћанске врлине.

**Oчекивани исходи часа:** ученици ће бити подстакнути да се критички односе према својим поступцима.

**Наставни облик рада:** фронтални, индивидуални, групни

**Наставне методе:** дијалошка, рад на тексту

**Наставна средства:** Свето Писмо, папири са јеванђелским причама

**Место извођења наставе:** учионица

**Корелација:** Свето Писмо, ЧОС+

**Kључни појмови планирани за обраду на часу:**

|  |  |
| --- | --- |
| **појам** | **опис појма** |
| врлина | Врлине су добре особине човекове личности. |
| Човекољубље | Човекољубље је љубав према другом човеку. |
| милосрђе | Милосрђе је доброчинство, односно чињење добрих дела. |

**Kоришћени извори сазнања и стручна литература:**

* **Извори:** Свето Писмо издање Светог Архијерејског Синода Српске Православне Цркве;
* **Структура и ток часа:**

|  |  |
| --- | --- |
| **Уводни део:**  Оквирно планирано време: 10 минута | |
| **Наставна метода** | : дијалошка |

**Облик рада:**  индивидуални

Помаже Бог! Записивање часа и одсутних ученика. Молитва Господња.

Разговарам са ученицима о томе које особине могу да имају људи (послушност, доброта, вредноћа...). Свако дете треба да размисли и да запише у свеску своје најважније особине.

|  |  |
| --- | --- |
| **Главни део:**  Oквирно планирано време: 25 минута | |
| **Наставна метода** | **:** дијалошка, рад на тексту |

**Облик рада:** фронтални, групни

На табли пишем назив наставне јединице – **Хришћанске врлине** и наглашавам деци да ћемо данас научити да су хришћанске врлине добре особине које треба да негује сваки човек како би задобио Царство Божије и живот вечни.

Научили смо да је Бог, преко Мојсија дао Јеврејима две таблице са десет Божијих заповести. Господ Исус Христос је свих десет заповести објединио у две највеће. То су: (вероучитељ чита библијске стихове):

„А Исус му рече: Љуби Господа Бога својега свим срцем својим и свом душом својом и свим умом својим. Ово је прва и највећа заповест, а друга је као и ова: Љуби ближњега свога као самога себе.О овим двема заповестима виси сав закон и пророци.“( Матеј 22, 37-40).

Ове две заповести које нам је дао Господ Исус Христос нам говоре да у основи наше вере јесте љубав и то љубав према Богу и према ближњима.

Пишем на табли а деца у свеску реч ВРЛИНА. Разговор са децом о томе шта они мисле да ова реч значи.... Врлине су лепе особине човекове личности, које човек треба да одрастањем све више усавршава и негује.

Деца се деле у три групе. Свака група добија одређену библијску причу ученицима (види **прилог I**). Следи анализа прочитане приче.

|  |  |
| --- | --- |
| **Завршни део:**  Оквирно планирано време: 5 минута. | |
| **Наставна метода** | **:** дијалошка |

**Облик рада:** индивидуални

Представник групе износи своје закључке. Похваљујем најуспешније одговоре.

Питања. Молитва Богородице Дјево.

**Прилог I**: прва група ученика

# Прича о милостивом Самарјанину (Лука 10, 25-37)

**„**Један учитељ Закона хтеде да искуша Исуса и постави му питање: Учитељу, шта треба да учиним, па да наследим вечни живот? Исус му рече: Шта је написано у Божијем закону? Како читаш? Учитељ Закона одговори: Љуби Господа Бога свога свим срцем својим, и свом душом својом, и свом снагом својом, и свом мишљу својом, и Љуби ближњега свога као само га себе. Исус му рече: Право си одговорио. Чини то па ћеш животи. Учитељ Закона, желећи да се оправда, упита Исуса: А ко је мој ближњи? Исус прихвати и рече: Један човек је силазио из Јерусалима у Јерихон и пао у руке разбојницима. Ови га свукоше, избише, оставише га напољу полумртва и одоше. Тим путем случајно је силазио један свештеник, видео га и прошао. Исто тако и један левит дође на то место, па кад га виде прође. А неки Самарјанин путујући дође до њега и кад га виде сажали се, приђе, прели његове ране уљем и вином те их преви. Затим га посади на своје живинче, одведе га у гостионицу и постара се за њега. Сутрадан извади два сребрна динара, даде их гостионичару и рече: Побрини се за њега и ако потроши нешто више, платићу ти приликом свога повратка. Шта мислиш који је од ове тројице био ближњи ономе што је пао разбојницима у руке? Учитељ Закона одговори: Онај који му је указао милосрђе. На то му Исус рече: Иди па и ти чини тако“.

Деца одговарају на питања:

1. Како су се понашала она два човека који су први видели повређеног човека на путу?
2. Ко је повређеном човеку помогао?
3. Коју врлину је при томе показао Самарјанини?
4. Шта нас учи ова прича: да треба да будемо као милостиви Самарјанин или не?

**Друга група ученика**: **Прича о богаташу и Лазару (Лука 16, 19-31)**

„Био је неки богат човек који је носио раскошну и скупоцену одећу, и сјајно се веселио сваки дан. А пред његовим вратима лежао је један сиромах по имену Лазар, пун чирева, желећи да утоли глад оним што је падало са богаташеве трпезе. Уз то су и пси долазили и лизали његове ране. Кад умре сиромах, анђели га одведоше у Авраамово наручје. Умро је и богаташ и сахранише га, па када се мучио у паклу, подиже своје очи и виде издалека Авраама и Лазара у његовом наручју. Тада он повика:Оче Аврааме, смилуј се на мене и пошаљи Лазара да умочи врх свога прста у воду и да ми расхлади језик, јер се мучим у овом пламену. Авраам одговори: Синко, сети се да си примио своја добра у свом животу, док је Лазар патио. Он сада налази утеху а ти се мучиш. Осим тога постављена је велика провалија између нас и вас, тако да не могу да пређу они који желе одавде ка вама, нити да пређу ка нама они оданде. На то богаташ рече: Молим те онда, оче, да пошаљеш Лазара у кућу мога оца, јер имам петоро браће, нека их увери, да не би и они доспели на ово место мучења. Али Авраам одговори: Они имају Мојсија и пророке, нека њих послушају. Богаташ продужи: Не, оче Аврааме, него ако им ко из мртвих дође, покајаће се. Авраам заврши: Ако не послушају Мојсија и пророке, неће их убедити ни онај који устане из мртвих“.

Деца одговарају на питања о причи:

1. Како се понашао богаташ у причи?
2. Како се понашао Лазар у истој причи?
3. Какву награду је добио бахати богаташ?
4. Како је награђен смерни Лазар?

## Трећа група ученика: Исцељење у бањи Витезди (Јован 5, 2-10)

„А у Јерусалиму код Овчијих врата налази се једна бања са пет тремова, који се на јеврејском језику зове Бетзатха.Ту је лежало мноштво болесника, слепих, хромих, сушичавих. Они су чекали да се вода заталаса, јер је анђео Божији с времена на време силазио у бању и заталасавао воду. Ко је први ушао, пошто се вода заталаса, бивао је здрав, ма од које болести да је патио. Међу њима био је један човек који је од своје болести патио тридесет и осам година. Видевши Исус овога како лежи и сазнавши да већ дуго болује, рече му: Хоћеш ли да оздравиш? Болесник му одговори: Господе, немам човека да ме спусти у бању кад се вода заталаса. Док ја сам дођем други сиђе пре мене. Устани, подигни постељу и ходај, рече му Исус. И одмах оздрави тај човек, узе своју постељу и ходаше“.

Деца одговарају на питања:

1. О чему говори ова јеванђелска прича?

2. Која врлина долази до изражаја?